Det er beregnet, at omkring 500 børn enten blev kidnappet eller fjernet umiddelbart efter at være blevet født af tilbageholdte kvinder under den Beskidte Krig. Det store flertal af disse blev enten solgt eller givet til adoptivforældre, heriblandt en række gerningsmænd eller medskyldige i mordene på deres biologiske forældre.<ref name=under /> Bedstemødrene fra Plaza de Mayo lokaliserede det første forsvundne barnebarn i 1984. Organisationen sikrede etableringen af den Nationale Gendatabank for Slægtninge til Forsvundne Børn i 1987 samt en National Kommission for Rettet til Identitet, et kontor til støtte for personer, der var i tvivl om baggrunden for deres adoption, i 1992.<ref>{{cite web | url = https://abuelas.org.ar/idiomas/english/history.htm | title = History of Abuelas de Plaza de Mayo | publisher = Bedstemødrene fra Plaza de Mayo | access-date = 2016-05-10 | archive-date = 12. juni 2016 | archive-url = https://web.archive.org/web/20160612171528/https://www.abuelas.org.ar/idiomas/english/history.htm |url-status=live }}</ref> Carlotto kunne fortælle om fundet af det 100. forsvundne barnebarn 21. december 2009.<ref>{{cite web | url = http://www.pagina12.com.ar/diario/elpais/1-137437-2009-12-22.html | title = Con el nombre del padre confirmado | publisher = Página 12 | date = 2009-12-22 | first = Alejandra | last = Dandan | access-date = 2016-05-10 | language = spansk | archive-date =  3. marts 2016 | archive-url = https://web.archive.org/web/20160303233138/http://www.pagina12.com.ar/diario/elpais/1-137437-2009-12-22.html |url-status=live }}</ref>
Levende_personer